Folketing
2014-03-18

Noget af det, vi også har været meget optaget af, og som også mange ordførere her har været optaget af, har været, hvad det er for en sammensætning, der er af de børn og unge, der går på friskolerne. Der har jeg også været meget glad for at kunne sige i hvert fald ud fra det materiale, jeg har fået, at de myter, der har været om, at det kun er for de rige og de ressourcestærke, simpelt hen ikke holder. Så jeg vil sige her, at jeg synes, det er rigtigt og godt, at vi har et alternativ til folkeskolen. Det er godt, at det har en så stærk værdimæssig forankring og lokal forankring, og derfor er det også vigtigt for os, at vi bliver ved med at udfordre ikke mindst i forhold til at skabe mere frie rammer. Så vil jeg også gerne tage et andet emne op, som har været til diskussion her i dag. Det har været de økonomiske konsekvenser, som genopretningspakken havde, også for de frie grundskoler.